​ມີການປະກາດວ່າ ຖ້ຽວ​ບິນ MH370 ຂອງມາ​ເລ​ເຊຍ ທີ່ ຫາຍສາບສູນນັ້ນ ເປັນຍ້ອນອຸບັດເຫດ
ການປະກາດດັ່ງກ່າວ ຟັງແລ້ວແມ່ນເປັນທີ່ຮັບເອົາໄດ້ຍາກ ແຕ່ບັນດາ​ຄອບຄົວ​ ຂອງ​ຜູ້​ເຄາະ​ຮ້າຍ​ ​ສາມາດຍື່ນ​ຄຳຮ້ອງ​ ເພື່ອຂໍເງິນຊົດເຊີຍໄດ້.
ເຮືອບິນໂດຍສານສາຍການບິນມາເລເຊຍ ຖ້ຽວບິນ MH370 ທີ່ ຫາຍສາບສູນໄປເມື່ອປີກາຍນີ້ ໄດ້ຖືກປະກາດຢ່າງເປັນທາງການ ວ່າ ແມ່ນເປັນຍ້ອນອຸບັດເຫດ ຊຶ່ງໝາຍຄວາມວ່າ ລູກເຮືອ ແລະ ພະນັກງານທັງໝົດ 239 ຄົນໃນຖ້ຽວບິນນັ້ນ ບັດນີ້ແມ່ນສັນນິຖານ ວ່າເສຍຊີວິດແລ້ວ ໃນຂະນະທີ່ ການຕັດສິນດັ່ງກ່າວ ຟັງແລ້ວແມ່ນເປັນທີ່ຮັບເອົາໄດ້ ຍາກ ຫຼັງຈາກການຊອກຫາເຮືອບິນໂດຍສານລຳນີ້ ທີ່ບໍ່ສາມາດ ພົບເຫັນເກືອບປີໜຶ່ງຜ່ານມາແລ້ວນັ້ນ ແຕ່ມັນກໍເປັນຜົນ ໃນທາງ ປະຕິບັດ ຊຶ່ງບັດນີ້ ບັນດາຄອບຄົວຂອງຜູ້ເຄາະຮ້າຍ ຈະສາມາດຍື່ນຄຳຮ້ອງ ເຖິງສາຍການບິນ ເພື່ອຂໍເງິນຊົດເຊີຍ ປະທານການບິນພົນລະເຮືອນມາເລເຊຍ ທ່ານ Azharuddin Abdul Rahman ໄດ້ທຳ ການປະກາດຜ່ານທາງໂທລະພາບ ໃນວັນພະຫັດວານນີ້ ໂດຍກ່າວວ່າ ການຕັດສິນແມ່ນ ໄດ້ມີຂຶ້ນ  ທ່ານ ຍັງກ່າວອີກວ່າ ສາຍການບິນ ແມ່ນພ້ອມແລ້ວ ທີ່ຈະດຳເນີນຂັ້ນຕອນ ກ່ຽວກັບການ ຮຽກຮ້ອງ ເອົາເງິນຊົດເຊີຍ ໂດຍທັນທີ ເຮືອບິນ Boeing 777 ໄດ້ຫາຍສາບສູນໄປເໜືອມະຫາສະມຸດ ອິນເດຍ ໃນວັນທີ 8 ມີນາ ປີ 2014 ໂດຍໄດ້ບິນອອກ ຈາກເສັ້ນທາງ ບິນຫຼາຍພັນກິໂລແມັດ ໃນຖ້ຽວບິນຈາກ Kuala Lumpur ໄປຍັງ ປັກກິ່ງ ຫົວໜ້າການບິນ ກ່າວວ່າ ການສືບສວນສອບສວນ ກ່ຽວກັບສາເຫດ ແລະຈຸດເກີດອຸບັດ ເຫດນັ້ນ ແມ່ນຍັງສືບຕໍ່ໄປຢູ່ ແຕ່ຍັງບໍ່ມີຫລັກຖານເທື່ອ ໂດຍສະເພາະແມ່ນຫີບບັນທຶກ ສຽງ ແລະບັນທຶກຂໍ້ມູນ ຕະຫຼອດ ທັງຄວາມອາດສາມາດຂອງບັນດານັກຄົ້ນຫາ ແມ່ນມີ ຂໍ້ຈຳກັດ ທ່ານກ່າວອີກວ່າ ລາຍງານຊົ່ວຄາວ ທີ່ລະບຸລາຍລະອຽດຂອງຄວາມ ຄືບໜ້າໃນສືບສວນ ສອບສວນດ້ານຄວາມປອດໄພນັ້ນ ແມ່ນຈະນຳ ອອກເຜີຍແຜ່ໃນໄວໆນີ້